मैं देश की जनता को बधाई देना चाहता हूँ जिसने सच्चाई को समझने का प्रयास करते हुए उत्तरप्रदेश में भाजपा को भारी बहुमत से जनादेश दिया है. इस जनादेश को भाजपा झुठलाएगी नहीं अपितु दिनरात एक कर देश के जन जन में भारतीयता के जोड़क भाव निर्माण करेगी. देश का दुर्भाग्य रहा है कि चुनावों में जातिवाद उभर कर सामने आता है . अभी भी परिणाम विश्लेषण तक जातीय और हिन्दू मुसलमान वोटों के आधार पर किए जा रहे हैं. एक तरफ भाजपा है जिस पर साम्प्रदायिक होने के आरोप लगाए जाने की स्थिति में भी वह सभी को साथ लेकर चलने की दिशा में अग्रसर है. इसके विपरीत शेष सभी पार्टियाँ मुसलमानों को अपने पक्ष में खींचने के लिए कुछ भी करने के लिए तैयार रहती हैं. लगता है जनता अब पूर्वापेक्षा अधिक सजगता के साथ क्या सही है और क्या गलत है का निर्णय करने में सक्षम है.